Luciano Ravizza/Natal 2020
Artorn

Natal 2020 
(Parlada astesan-a)

As dis che ij vegg sòn cmé ër masnà, 
e mè che j’heu compì na certa età 
scasi masnà sòn dventà. 
Paraj për Natal, j’heu decidì; 
iss st’ann al Bamben na lettra 
a la scriv adcò mi! 

Me car Gesù Bamben, 
te che at nassi ’n cola stala, 
ansima a col pajòn an cola neucc 
scaudà da n’aso e ’n beu 
fami ’n gròss piasì 
pòrt-mi ’n col fagotèn 

o regal pì bël che a j’é: 
fà sparì sa pandemìa 
che ’l mond a ra sbaruvà,
fà che noi pòver tò devòt 
peusso për samp 
disfesna d’is brut fagòt!

Leteratura piemontèisa
Poesìa
Astesan
Luciano Ravizza